**«Γενικές Οδηγίες για τη Λειτουργία του Νηπιαγωγείου»**

Αγαπητοί γονείς, σας καλωσορίζουμε και φέτος στο νηπιαγωγείο μας και σας ευχόμαστε καλή σχολική χρονιά. Η επικοινωνία μεταξύ μας είναι ιδιαίτερα σημαντική για το κοινό έργο μας: την ολόπλευρη ανάπτυξη του παιδιού σας.

Παρακάτω ακολουθούν κάποιες χρήσιμες πρακτικές οδηγίες που αφορούν στο πρόγραμμα του νηπιαγωγείου.

Ώρα προσέλευσης στο νηπιαγωγείο **08:15 έως 08:30**.

Ώρα αποχώρησης από το νηπιαγωγείο **13:00**.

Σας παρακαλούμε θερμά να τηρείτε το ωράριο για τη σωστή λειτουργία του εκπαιδευτικού προγράμματος.

**Το παιδί για το νηπιαγωγείο θα χρειαστεί:**

* Μια τσάντα με το πρωινό του, ένα μπουκάλι νερό και μια μικρή πετσετούλα.

Το πρωινό του μπορεί να περιλαμβάνει ενδεικτικά:

(φρούτο, σπιτικό σάντουιτς/τοστ, σπιτικό κέικ, κουλούρι, γιαούρτι, πίτα).

* Μια αλλαξιά ρούχα.

Καλό είναι να έχει πάντα στην τσάντα του μια αλλαξιά για να μπορεί να αλλάξει σε περίπτωση που βραχεί ή λερωθεί.

Γενικά διαλέξτε για τα παιδιά ρούχα απλά και άνετα. Επίσης, προτιμείστε παπούτσια χωρίς κορδόνια.

* Ειδικά για φέτος λόγω των ειδικών συνθηκών και σύμφωνα με τις οδηγίες που έχουμε λάβει τα παιδιά θα πρέπει να έχουν μαζί τους δύο μάσκες σε ξεχωριστά σακουλάκια, έτσι ώστε εάν λερωθεί η μία να μπορούμε να χρησιμοποιήσουμε την άλλη.
* Επίσης, τις πρώτες μέρες θα πρέπει να έχουν μαζί τους **μια κασετίνα με ξυλομπογιές** όχι μαρκαδόρους.

Θυμηθείτε ότι είναι απαραίτητο να παραμείνει το παιδί στο σπίτι εάν εμφανίσει κάποια ίωση έστω και ελαφριάς μορφής χωρίς έντονα συμπτώματα.

Φροντίστε να μας ενημερώσετε για την απουσία του, καθώς υπάρχει καθημερινή καταγραφή απουσιών.

Τέλος, σας ενημερώνουμε ότι στο νηπιαγωγείο μας εδώ και τρία χρόνια λειτουργεί γωνιά ανακύκλωσης: μπαταριών, λαμπτήρων και πλαστικών καπακιών. Θα χαρούμε να υποστηρίξετε και φέτος την προσπάθειά μας.

Οποιαδήποτε στιγμή μπορείτε να επικοινωνήσετε μαζί μου για οτιδήποτε σας απασχολεί.

Η νηπιαγωγός του γ΄ πρωινού τμήματος

Αλεξία Πάντα